**Bissone** je gradić od 905 stanovnika na jugu Švicarske u Kantonu Ticino.

U Bissoneu su rođeni brojni poznati umjetnici, od kojih je svakako najpoznatiji Francesco Borromini (1599.-1667.) i Carlo Maderno, uz njih je bilo puno manje poznatih kao; Gaggini, Tencalla, Garovaglio, svi oni odlazili su trbuhom za kruhom i radili po svijetu, ali ostavljali tragove svoga rada u svom rodnom mjestu.

Geografske karakteristike
-------------------------

Bissone leži na istočnoj obali Jezera Lugano, na mjestu gdje se nekad nalazio gaz, a danas nasip sa mostom i autoputom prema Luganu. Svega par kilometara istočno i južno leži granica sa Italijom.

Historija
---------

Transport kroz Bissone
Ime naselja prvi put pojavljuje u langobardskom dokumentu iz 735. pod imenom Blixuni, kao dio njihovog Milanskog vojvodsva. 
Nedavne studije pokazuju da je prvi nukleus naselja bio dobro udaljen jezera, među brdima okruženo vinogradima i maslinama.

Pozicija na kom je mjesto nastalo, nije slučajno odabrano, jer je to bio najkraći put do Campiona, mjesto gdje je bilo najlakše preći jezero i veza između južne i sjeverne Evrope.

Gotovo prije hiljadu godina, na južnom kraju naselja podignuta je crkva San Carpforo, vezana uz milanski Sant'Ambrogio što govori o važnosti naselja. Uz nju je 1054. izgrađena utvrda.

Tokom kasnog srednjeg vijeka naselje se sve više okretalo prema Luganskom jezeru, sa strmim ulicama prema obali.
Kapela sv. Roka na sjevernom kraju naselja najvjerojatnije je podignuta tokom 15. vijeka. Od 1474. Bissone je nezavisna parohija, razdvojen od Rive San Vitale. Selidba prema jezeru vjerojatno je bila vezana uz ribolov, jer je Bissone uz susjedni Melide i Morcote dijelio privilegiju da snabdjeva grad Lugano ribom.

Crkva San Carpoforo
Između kasnog srednjeg vijeka i 17. vijeka, duž jezerske obale niknule su buržuaske kuće sa porticima prema ulici.
Sve do sredine 19. vijeka, kad je izgrađena kantonalna cesta, centar Bissonea bio je sa istoka (kopna) zaštićen bedemom, od kog su preostali fragmenti, tako da se moglo ući jedino kroz četvoro gradskih vrata.

Bissone i Melide na susjednoj zapadnoj obali jezera povezani su gradnjom nasipa sa mostom po kom je 1874. izgrađena i željeznička pruga. Taj objekt snažno je promjenio život u mjestu, koje više nije bilo polazišna točka za brodove i trajekte.

Autoput preko jezera prema Luganu otvoren je 1966. on je s jedne strane pretvorio Bissone u predgrađe Lugana i njegov rezidencijalni kvart, ali su zato stradali vinogradi koji su posječeni za otvaranje novih gradilišta.

Znamenitosti
------------

Najveća znamenitost Bissonea je njegova već spomenuta parohijska crkva sv. Carpofora, podignuta početkom 11. vijeka.

Izvori
------

1. 1 2 3 4 5 6  „Switzerland: Ticino" (engleski). City population. Pristupljeno 6. 3. 2018.
2. ↑  „*Patria di grandi artisti*" (talijanski). Comune di Bissone. Arhivirano iz originala na datum 2018-08-12. Pristupljeno 6. 03. 2018.
3. 1 2 3 4  „*Nascita ed evoluzione di un villaggio rinomato*" (talijanski). Comune di Bissone. Arhivirano iz originala na datum 2018-08-12. Pristupljeno 6. 03. 2018.
4. 1 2  „*Un nuovo legame tra le rive del lago*" (talijanski). Comune di Bissone. Arhivirano iz originala na datum 2018-08-12. Pristupljeno 6. 03. 2018.

Vanjske veze
------------

***Bissone*** na Wikimedijinoj ostavi

* *Comune di Bissone* ()